Intelixente, maquiavélicu y perversu como tolos fascites, porque ye fascista, ta na llínia Hitler, Goebbels, Himmler que llegaron ellí cuando Alemania taba aprobetayada. Lóxicamente nun va emplegar los mesmos métodos porque la situación camudare, pero va facer un llabor contino hasta aportar al Parlamentu  asturianu, consciente de que nun va tener la Presidencia pero sí l'acta de Diputáu. Cascos lanzó en Junio de 2009 ataques contra Zapatero acusándoles de haber "prostituído" la magna obra de la variante del Pajares... otra nota del Domingo. Pa nun cansar y como seique dalguién que llea esto yá lo viere, amás de que ye fácil de llograr na hemeroteca de la Biblioteca Xovellanos, nun voi referime más a ello, pero qu'un diariu español pervalore esto ya enxamás s'alcordare de les organizaciones nacionaliegues talo nun  existieren ye pa esmolecese ya enfadase. Resignación coleutiva, aceutación de la situación, separtación, rivalidá, enfrentamientu = renuncia a llegar al Parlamentu (vamos ser realistes, por munchos votos qu'atrope la organización política nacionaliega más numberosa...ehí ta Cascos y llueu IDEAS que tamién puen garrar un puñaín, esto ye, votos perdíos). L'atomización de votos equival a: renuncia al escañu, perda de dignidá ya entregar otra vuelta la nuesa Asturies en manes de los proxenetes de turnu. Si  primero foi Areces quien emplegó Asturies como una prostituta d'altu standing eso sí, emponderándola en convenciones, Feries de Turismu, Premios Maizón, agora van ser unos cuantos chulos quienes van engarrase por ella. La comunidá con menor fracasu escolar. Col nivel más altu nos estudios de Melecina. Con notes universitaries del mayor altor nel Estáu.